ADATKEZELÉSI TÁJÉKOZTATÓ ÉS FOLYAMATLEÍRÁS AZ EBÖSSZEÍRÁS SORÁN
MEGVALÓSULÓ ADATKEZELÉSRŐL

A Balatonszárszói Közös Önkormányzati Hivatal az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR) előírásai szerint ezúton nyújt tájékoztatást, jelen tájékoztatóval és folyamatleírással az adatkezeléssel kapcsolatos minden tényről. A folyamatban való részvétellel az érintett jelen folyamatleírás szerint válik az adatkezelés érintettjévé.

ADATKEZELŐ:
         Balatonszárszói Közös Önkormányzati Hivatal (továbbiakban: Hivatal)
          8624 Balatonszárszó, Hősök tere 1.
          Polgármester: Fekete János
         Jegyző: Buschné Dr. Csomai Gabriella
         Tel: +36 84 362-501             E-mail: balatonszarszo@balatonszarszo.hu
AZ ADATKEZELŐ ADATVÉDELMI FELELŐSE:
          Név: Fentős Károly Lászlóné
          Elérhetőség: fentosne.aiko@fentos.hu 
AZ ADATKEZELÉS CÉLJA:
A transzponderrel megjelölve tartható ebekről az állat tartója és más személyek jogainak, személyi biztonságának és tulajdonának védelme, valamint az ebrendészeti feladatok ellátásacéljából szükséges nyilvántartás vezetése (a továbbiakban: ebnyilvántartás)

Továbbá az állatok védelméről és kíméletéről szóló 1998. évi XXVIII. törvény (a továbbiakban: Ávtv.)
42/B. §-ában előírt ebösszeírással kapcsolatos ügyintézés.

AZ ADATKEZELÉS JOGALAPJA:
a GDPR 6. cikk (1) bekezdés e) pontja: „az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;” az Ávtv. 42/B. § (2) bekezdésében előírtak szerint.

AZ ÉRINTETTEK KÖZVETLEN AZONOSÍTÁSÁT LEHETŐVÉ TEVŐ SZEMÉLYES
ADATOK KÖRE:
➢ az eb tulajdonosának neve, címe,
➢ az ebtartó neve, lakcíme, telefonszáma, elektronikus levélcíme.

AZ ÉRINTETTEK KÖZVETETT AZONOSÍTÁSÁT LEHETŐVÉ TEVŐ ADATOK KÖRE:
➢ az eb tartási helye,
➢ a beültetett transzponder sorszáma,
➢ az eb oltási könyvének sorszáma,
➢ kisállatútlevéllel rendelkező eb esetén az útlevél száma és kiállításának időpontja.

A NEM AZ ÉRINTETTŐL MEGSZERZETT SZEMÉLYES ADATOK KÖRE:
➢ a transzpondert beültető,
➢ az eb oltási könyvét kiállító,
➢ a kisállatútlevelet kiállító

állatorvos neve és kamarai bélyegzője száma.
A SZEMÉLYES ADATOK MEGŐRZÉSÉNEK IDŐTARTAMA:
A kezelt személyes adatok a Hivatal a köziratokról, a közlevéltárakról és a magánlevéltári anyag védelméről szóló 1995. évi LXVI. törvény alapján készített, a közfeladatot ellátó szervek iratkezelésének általános követelményeiről szóló 335/2005.(XII.29.) Korm. rendeletben előírtaknak megfelelő Egyedi iratkezelési szabályzat M106 sora szerint kerülnek megőrzésre azaz, nem selejtezhető, ügyviteli érdekből határidő nélkül az önkormányzat irattárában marad.

ADATFELDOLGOZÓK:
A Hivatal az adatkezelésbe adatfeldolgozót nem von be.
AZ ADATKEZELÉS FOLYAMATÁNAK LEÍRÁSA:
A Balatonszárszói Közös Önkormányzati Hivatala az Ávtv. 42/B. § (1) bekezdése alapján háromévente legalább egy alkalommal ebösszeírást végez. Balatonszárszó közigazgatási területén tartott ebek tulajdonosa és tartója az ebösszeírás során köteles az Ávtv. 42/A. § (4) bekezdése szerinti adatokat a Hivatal rendelkezésére bocsátani.

A Hivatal minden kitöltve benyújtott adatlapot az Egyedi iratkezelési szabályzat előírásai szerint iktat, az adatokat összesíti és összeveti az ebnyilvántartásban rögzített adatokkal, eltérés esetén adatot szolgáltat az ebnyilvántartás működtetőjének.

AZ ÉRINTETT JOGGYAKORLÁSRA VONATKOZÓ SZABÁLYOK:
A Hivatal tájékoztatja, hogy a GDPR alapján Ön, személyazonosságának igazolását követően
az alábbi jogérvényesítési lehetőségekkel élhet:
➢ kérheti tájékoztatását személyes adatai kezeléséről,
➢ kérelmére személyes adatait és az azok kezelésével összefüggő információkat az
     adatkezelő a rendelkezésére bocsájtja,
➢ kérheti személyes adatainak helyesbítését,
➢ kérheti személyes adatai kezelésének korlátozását,
➢ élhet adathordozhatósághoz való jogával.

A Hivatal törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be a Hivatalnak az adatvédelmi tisztviselőnek címzett, jelen tájékoztatóban feltüntetett elérhetőségén.

A kérelem beérkezésétől számított 30 napon belül tájékoztatjuk Önt kérelmével kapcsolatban.
Amennyiben nem intézkedünk a kérelmére, vagy az intézkedésünket Ön nem fogadja el, úgy jogorvoslattal élhet Hivatalunk ellen.

Adatkezelési eljárásunkkal kapcsolatban az információs önrendelkezési jogról és az információszabadságról szóló 2011. évi CXII. törvény 52. § (1) bekezdése alapján a Nemzeti Adatvédelmi és Információszabadság Hatóságnál [postacím: 1363 Budapest, Pf. 9.telefon: +36 (30) 683-5969 és +36 (30) 549-6838, e-mail: ugyfelszolgalat@naih.hu ] panasszal élhet.

Jogsértés esetén a bírósághoz fordulhat.
Felhívjuk a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, ha előbb az adatkezelőhöz, esetünkben tehát Hivatalunkhoz fordult, de nem intézkedtünk a kérelmére vagy az intézkedésünket nem fogadta el. Ezért javasoljuk, hogy először az adatvédelmi tisztviselőnkkel vegye fel a kapcsolatot.


Balatonszárszó, 2026. március 23  

                                                                                                             Buschné Dr. Csomai Gabriella

